Nízky vrchný a vysoký spodný tlak
Dobrý deň, štandardne mávam nižší tlak (obe hodnoty) do 110/70, občas aj 90/60. Ale dnes mám 100/82 až 111/90 a cítim sa “divne” je treba niečo riešiť? Ďakujem
Dobrý deň, ďakujeme za Vašu otázku.
Za normálny krvný tlak sa považujú hodnoty do 120/80 mmHg. Systolický tlak je tlak, nameraný v krvnom obehu počas srdcovej kontrakcie (systoly), kedy sa vypudzuje krv zo srdca do krvého obehu. Diastolický tlak je tlak, nameraný keď sa srdce uvoľní a opäť sa naplní krvou.. Rozdiel medzi týmito tlakmi sa nazýva pulzný tlak. Optimálny rozdiel medzi systolickým a diastolickým tlakom je 40 mmHg. Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu .
V prípade, že sa necítite dobre Vám odporúčam návštevu u Vášho lekára.
Pekný deň Vám prajem.
S pozdravom Martina Vetráková.